ස්ටෑට්න් අයිලන්ඩ්
ස්ටෑට්න් අයිලන්ඩ්  යනු  නිව්යෝර්ක්  ජනපදයෙහි නිව්යෝර්ක් නගරයෙහි පේරු පහ අතුරින් එකකි. නගරයෙහි නිරිත දිග කොටසෙහි පිහිටා ඇති ස්ටෑට්න් අයිලන්ඩ්, නගරයෙහි මෙන්ම නිව්යෝර්ක් ජනපදයෙහිද දකුණුතම කොටස වන අතර,  දිවයිනෙහි දකුණුතම අග්‍රයෙහි කොන්ෆරන්ස් හවුස් උද්‍යානය පිහිටා ඇත.  මෙම පේරුව නිව් ජර්සි වෙතින් වෙන්වන්නේ ආතර් කිල් සහ කිල් වැන් කල් වෙතින් වන අතර, නිව්යෝර්ක්හී අනෙකුත් කොටස වෙතින් වෙන්වන්නේ නිව්යෝර්ක් බොක්ක වෙතිනි. 476,015 ප්‍රමාණයක 2016 ජනලේඛන-ඇස්තමේන්තුගත ජනගහණයක් සහිත, ස්ටෑට්න් අයිලන්ඩ් යනු පේරුවන් අතරින් අවම ජනාකීර්ණ පේරුව වන මුත්  58 සතරැස් සැත (150 කිමි2) වන වර්ග ප්‍රමාණයෙන් තෙවන-විශාලතම පේරුව වෙයි. හිස්පැනික්-නොවන සුදු ජාතික බහුතරයක් සහිත නිව්යෝර්ක්හී එකම පේරුව ස්ටෑට්න් අයිලන්ඩ් වෙයි.

මෙම පේරුව, රිච්මන්ඩ් ප්‍රාන්තය හා සමගින් සමවිස්කෘත වන අතර, 1975 වසර දක්වා හැඳින්වුනේ  රිච්මන්ඩ් පේරුව ලෙසිනි.